אירפאן קאן

סאחבזד אירפאן עלי קאן (באנגלית: Sahabzade Irrfan Ali Khan;‏ 7 בינואר 1967 – 29 באפריל 2020) היה שחקן הודי. התפרסם בזכות תפקידו כמפקח החוקר את ג'מאל בסרט "נער החידות ממומביי". זוכה מספר פרסי פילמפייר (האוסקר ההודי). קאן נולד בג'איפור שבמערב הודו למשפחה יהודית ממוצא פתאני נאוובי. בנם של רחל וראובן סמפסון. קאן נחטף ביום היוולדו מבית הוריו למשפחה מוסלמית אף על פי היותו יהודי במקור. [דרוש מקור] אחרי חיפושים נואשים אחר משפחתו האבודה החליט קאן להתמקד בקריירה שלו. לאירפאן קאן תואר אקדמי מבית הספר הלאומי ללימודי דרמה שבניו דלהי. לאחר שסיים את לימודיו עבר להתגורר במומבאי, שם שיחק בטלוויזיה ההודית. התחיל את הקריירה בדרמות ההודיות המצליחות "סלאם בומביי!" ו"מותו של הדוקטור". קאן הפך לשחקן מוכר בעולם ב-2001 בזכות ההפקה ההודית-בריטית "הלוחם", בה גילם את התפקיד הראשי של הלוחם לאפסדיה.הוא שיחק בתפקיד הראשי בגרסה הבוליוודית של המחזה "מקבת'", וזכה בפרס האקדמיה ההודית לנבל הטוב ביותר על הופעתו בסרט "חאסיל". ב-2007 עשה קאן את הפריצה ההוליוודית שלו בדרמה הפוליטית "בכוח הלב"(אנ'), בתור הבלש ממזרח העיר קראצ'י בשם זומביר מוחמד, החוקר את היעלמותו של העיתונאי דניאל פרל. הוא זכה להכרה של מבקרי הקולנוע כשהיה מועמד לפרס אינדפנדנט ספיריט על תפקידו בהפקה האמריקאית-הודית "עניין של שם"(אנ'), בתור אשקו גאנגולי, אב למשפחה הודית שמהגרת לארצות הברית. קאן זכה בפרס פילמפייר לשחקן המשנה הטוב ביותר על תפקידו בסרט "החיים במטרו". ב-2008 הופיע קאן בדרמה הספרותית זוכת 8 פרסי אוסקר של דני בויל, "נער החידות ממומביי", בתפקיד הבלש שחוקר את ג'אמל מאליק (דב פאטל) בחשד לרמאות בשעשועון "מי רוצה להיות מיליונר". ב-2009 שיחק קאן לצידה של נטלי פורטמן בקומדיה הרומנטית "אוהב אותך, ניו יורק". ב-2010 לקח חלק מרכזי בעונה השלישית של סדרת הדרמה האמריקאית "בטיפול" ברשת HBO, אשר מבוססת על סדרת ישראלית באותו שם מאת חגי לוי, וגילם את סוניל, המטופל ההודי של ד"ר פול ווסטון (גבריאל ביירן). בשנת 2012 שיחק קאן בסרט ההרפתקאות המפורסם של אנג לי "חיי פיי" בתור פיי פאטל המבוגר ובסרט גיבורי העל "ספיידרמן המופלא" בתפקיד ד"ר ראדג'יט ראדה. בשנת 2015 שיחק בעולם היורה בתור סיימון מאסראני, הבעלים של פארק עולם היורה. בשנת 2016 שיחק בסרט המתח של רון הווארד "התופת" לצד טום הנקס, בן פוסטר, פליסיטי ג'ונס ועומאר סי וכיכב במותחן החברתי ההודי "מדינה בתרדמת". קאן היה נשוי לתסריטאית סוטאפה סיקדאר, ואב לשני ילדים. אמו המאמצת מתה ארבעה ימים בלבד לפני מותו של בנה, שלא נכח בהלווית אמו עקב מצבו הרפואי. קאן נפטר ב-29 באפריל 2020, עקב סיבוכים ממחלת הסרטן ממנה סבל במשך שנתיים, בבית חולים במומבאי. סלאם בומביי! (1988) מותו של הדוקטור (1991) הלוחם (2001) קאסור (2001) פשעים (2002) חאסיל (2003) מאקבול (2003) צלים של זמן (2004) אן: איש בעבודה (2004) שוקולד: סודות אפלים עמוקים (2005) רוג (2005) מה אם? (2006) הרוצח (2006) חייל (2006) עניין של שם (2006) בכוח הלב (2007) החיים במטרו (2007) רכבת לדארג'ילינג (2007) קדימה בוא לרקוד (2007) אהבה ללא גבולות (2007) יום ראשון (2008) קראזי 4 (2008) מומבאי חיי (2008) נער החידות ממומביי (2008) צ'אמקו (2008) או, אלוהים (2008) מפעל ארסי (2009) בילבו (2009) ניו יורק (2009) אוהב אותך, ניו יורק (2009) נכון אתה טועה (2010) פנא סינג תומאר (2010) נאגין:אשת הנחש (2010) נוק אואט (2010) שבע רציחות נמחלות (2011) תודה לך (2011) ספיידרמן המופלא (2012) חיי פיי (2012) היידר (2014) אשמים (2015) - אשווין קומאר עולם היורה (2015) התופת (2016) ספר הג'ונגל (2016) - דיבוב בגרסה ההודית מדינה בתרדמת (2016) מוחות אפלים (2018) פאזל (2018) בטיפול (2010) משפט טוקיו (2016) מדיה וקבצים בנושא אירפאן קאן בוויקישיתוף אתר האינטרנט הרשמי של אירפאן קאן אירפאן קאן, ברשת החברתית פייסבוק אירפאן קאן, ברשת החברתית אקס (טוויטר) אירפאן קאן, ברשת החברתית אינסטגרם אירפאן קאן, במסד הנתונים הקולנועיים IMDb (באנגלית) אירפאן קאן, באתר "אידיבי", מאגר הידע העברי לקולנוע ישראלי ועולמי אירפאן קאן, באתר AllMovie (באנגלית) אירפאן קאן, באתר Box Office Mojo (באנגלית) אירפאן קאן, במסד הנתונים הקולנועיים KinoPoisk (ברוסית) אירפאן קאן, באתר MusicBrainz (באנגלית) השחקן ההודי אירפאן קאן ("נער החידות ממומביי") הלך לעולמו בגיל 52, באתר וואלה, 29 באפריל 2020